《次前韵赋隐居二首》
元代·方回

昆冈玉火脱焚如，万事灰心此定居。
今古真成一梦耳，行藏略算十年余。
曾微实誉歌来暮，岂可虚言赋遂初。
邂逅乘车还戴笠，未妨多病故人疏。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。